
CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 03.11.1999

Nr.437


A V I Z 

asupra proiectului  de Lege pentru aprobarea Ordonanţei de urgenţă 

nr.164/1999 privind înfiinţarea  Agenţiei Domeniilor Statului 

şi a Fondului de dezvoltare a agriculturii

                       În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă nr.164/1999 privind înfiinţarea  Agenţiei Domeniilor Statului şi a Fondului de dezvoltare a agriculturii, trimis cu adresa nr.437 din 1 noiembrie 1999, înregistrat sub nr.958/XVIII/11 din 1 noiembrie 1999.  



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de lege menţionat mai sus, în şedinţa din 3 noiembrie 1999. 



În urma dezbaterilor, membrii comisiei au hotărât, cu majoritate de voturi, să avizeze favorabil proiectul de lege, cu precizarea ca la dezbaterea în fond, Comisia pentru agricultură, silvicultură, industrie alimentară şi servicii specifice să ţină seama de observaţiile  generale de fond şi de tehnică legislativă din avizul favorabil nr.1112/18.10.1999 al Consililuui Legislativ. 



În raport de obiectul şi conţinutul său, proiectul de lege face parte din categoria legilor ordinare. 

                       PREŞEDINTE,                                        SECRETAR, 

Emil Teodor Popescu                             Nicolae Grădinaru

red.Panoviciu Georgeta   

       consilier

